A BME Gazdaság és Társadalomtudományi Karán
2009. április 16-18. között megtartott
XXIX. Országos Tudományos Diákköri Konferencián
A Társadalomtudományi Szekcióban
első helyezést elért
Descartes és Arnauld az ideákban fellelhető materiális hamisságáról    Absztrakt

Szerző: Kékedi Bálint, ELTE –BTK Filozófia Tanszék
Konzulens: Dr. Boros Gábor tanszékvezető egyetemi tanár 

A dolgozat rövid tartalmi kivonata

A dolgozat az ideák materiális hamisságának részben metafizikai, részben episztemológiai problémáját vizsgálja, amint az megjelenik az Elmélkedésekben, Arnauld ellenvetéseiben és Descartes erre adott válaszában, valamint a descartes-i korpusz egyéb helyein. Az elsődleges szövegeken kívül a szerző ismerteti a legfőbb kortárs értelmezéseket, állást foglal velük kapcsolatban, és elhelyezi saját olvasatát ezekhez képest. Részletesen elemzi Arnauld azon ellenvetését, mely szerint a materiálisan hamis ideák esetében Descartes összekeveri az ítéletet az ideával, majd ebből kiindulva az ítéletek és ideák viszonyát úgy mutatja be, mely eltér a hagyományos – Arnauld által is képviselt – értelmezéstől, amennyiben ítéletek és ideák lehetővé teszik komplex ideák kialakulását. A dolgozat javaslata szerint ez az interpretáció nemcsak azzal az előnnyel jár, hogy képes magyarázatot adni a materiálisan hamis ideák minden fajtájáról, de fényt vethet a karteziánus ismeretelmélet egyes elhanyagolt részleteire is.

* Az OTDK dolgozat iránt érdeklődök vegyék fel a kapcsolatot a szerzővel. E-mail:kekedi@yahoo.com